ИНСТИТУТ ЗА РАТАРСТВО И ПОВРТАРСТВО, ИНСТИТУТ ОД НАЦИОНАЛНОГ ЗНАЧАЈА ЗА РЕПУБЛИКУ СРБИЈУ

ПОЗИВ ЗА ПРЕДАВАЧЕ ЗА ЕДУКАЦИЈУ САВЕТОДАВАЦА

**Модул 8**

**ЕВИДЕНТИРАЊЕ ПОСЛОВНИХ ПРОМЕНА ПОЉОПРИВРЕДНИХ ГАЗДИНСТАВА**

На основу члана 22, став 1. Закона о обављању саветодавних и стручних послова у области пољопривреде, обука и усавршавање пољопривредних саветодаваца и пољопривредних произвођача, поред осталог, обухвата и организовање едукација-тренинга пољопривредних саветодаваца у сарадњи са домаћим и страним образовним и истраживачким институцијама и стручњацима.

Институт за ратарство и повртарство, „Институт од националног значаја за Републику Србију“ из Новог Сада, као овлашћена организација по решењу Министарства пољопривреде, шумарства и водопривреде број 003621184 2024 14840 003 000 000 001 од 24.01.2025. године, као и на основу Годишњег плана усавршавања пољопривредних саветодаваца и пољопривредних произвођача за 2025. годину, организује наведену едукацију.

На основу члана 50. Правилника о ближем уређењу планирања набавки, спровођења поступака набавки и праћења извршења уговора о набавкама бр. 64-2/3715 од 25.11.2020. године и члана 30. Статута Института за ратарство и повртарство директор доноси Одлуку о спровођењу поступка набавке услуга.

**Опис модула – Едукације**

Доношење одлука којим се управља газдинством од кључног су значаја његову одрживост. У

пољопривредној производњи, због дугог циклуса производње, погрешне одлуке се веома тешко

исправљају. Свест о начину на који се новац зарађује, могућностима управљања трошковима и

ризицима уз очекивано увећање профита, условљени су редовним праћењем и евидентирањем свих

пословних активности газдинства.

Планираним темама анализараће се евиденције које су тренутно достуне, с освртом на велики број

газдинстава које воде неформалне и непотпуне евиденције.

**Резултат едукације** Учесници едукације у оквиру теме **Вођење пословних књига и ажурирање документације пољопривредних газдинстава укључених у ПДВ** информисаће се о предностима правилног евидентирања прихода и расхода са циљем исправног обрачуна ПДВ-а и правовременог подношења документације за измирење пореских обавеза.

Учесници едукације у теми **Рачуноводствени податци о дохотку и пословним активностима ФАДН газдинства**, сумираће искуства након деценијске имплементације вођења пословних књига газдинстава заснованих на добровољној бази и на битно другачији начин него у већини предузећа.

Трећом презентацијом учесници едукације у оквиру теме **Значај и перспектива вођења пословних књига пољопривредних газдинстава** упознаће се са предностима и изазовима које вођење евиденција доноси газдинствима.

**Предвиђени број учесника и група:** Саветодавци из 22 ПССС, једна група 60 учесника.

**Период:** III или IV квартал, један дан

**Локација:** На територији Републике Србије

**Задатак предавача:**

1. Израда презентација и одржавање предавања на тему: Евидентирање пословних промена пољопривреднх газдинстава
2. Израда едукативног материјала
3. Припрема теста знања
4. Израда предлога агенде
5. Усаглашавање активости са организатором едукације

**Приликом избора предавача биће узети у обзир следећи критеријуми:**

* Висока стручна спрема (VIII степен) из области економија, агроекономија
* Радно искуство (најмање 5 година) из области обухваћене едукацијом
* Објављени радови (референце) из области обухваћене едукацијом
* Искуство у одржавању едукација

Пријаве са биографијом, доставити најкасније до **22. август 2025. године,** на следећу е-маил адресу: nemanja.mihailovic@nsseme.com или писаним путем на адресу Институт за ратарство и повртарство, Максима Горког 30, 21000 Нови Сад.

У разматарање ће се узимати само пријаве пристигле до назначеног рока.

За додатне информације можете се обратити Немањи Михаиловићу е-маил: nemanja.mihailovic@nsseme.com , тел. 064/828-6257 или Даниели Балтић е-маил: daniela.baltic@nsseme.com , тел. 064/820-5724.